Bratislavas Komenska universitāte
Bratislavas Komenska universitāte (slovāku: Univerzita Komenského v Bratislave) ir 1919. gadā dibināta universitāte Slovākijas galvaspilsētā Bratislavā. Universitāte nodibinājās drīz pēc Čehoslovākijas valsts rašanās un nosaukta Jana Komenska vārdā. Mācības organizētas 13 fakultātēs. Bijušo un esošo pasniedzēju un studentu vidū minami politiķi Zuzana Čaputova, Roberts Fico, Ivans Gašparovičs, Gustavs Husāks, Vladimirs Mečars, Iveta Radičova.